CELEX: 32007D0639
Language: el
Date: 2007-10-02 00:00:00
Title: 2007/639/ΕΚ: Απόφαση της Επιτροπής, της 2ας Οκτωβρίου 2007 , για την καθιέρωση κοινής μορφής υποβολής των δεδομένων και πληροφοριών βάσει του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους [κοινοποιηθείσα υπό τον αριθμό Ε(2007) 4409]

4.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 258/39
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 2ας Οκτωβρίου 2007
   για την καθιέρωση κοινής μορφής υποβολής των δεδομένων και πληροφοριών βάσει του κανονισμού (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου για τους έμμονους οργανικούς ρύπους
   [κοινοποιηθείσα υπό τον αριθμό Ε(2007) 4409]
   (2007/639/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 850/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τους έμμονους οργανικούς ρύπους και την τροποποίηση της οδηγίας 79/117/ΕΟΚ (1), και ιδίως το άρθρο 12 παράγραφος 4,
   Εκτιμώντας τα ακόλουθα:
   
               (1)
            
            
               Το άρθρο 12 του κανονισμού (ΕΚ) αριθ. 850/2004 υποχρεώνει τα κράτη μέλη να υποβάλλουν, σε τακτική βάση, διάφορα δεδομένα και πληροφορίες στην Επιτροπή.
            
         
               (2)
            
            
               Πρέπει να καθιερωθεί κοινή μορφή υποβολής των εν λόγω δεδομένων και πληροφοριών.
            
         
               (3)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συνεστήθη βάσει του άρθρου 29 της οδηγίας 67/548/ΕΟΚ του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη οφείλουν να διαβιβάζουν στην Επιτροπή τα δεδομένα και τις πληροφορίες που απαιτούνται βάσει του άρθρου 12 παράγραφοι 1, 2 και 3 του κανονισμού (ΕΚ) αριθ. 850/2004, με τη μορφή που ορίζεται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 2 Οκτωβρίου 2007.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 158 της 30.4.2004, σ. 7· όπως διορθώθηκε στην ΕΕ L 229 της 29.6.2004, σ. 5.
   
      (2)  ΕΕ 196 της 16.8.1967, σ. 1. Οδηγία όπως τροποποιήθηκε τελευταία με την οδηγία 2006/121/ΕΚ του Ευρωπαϊκού Κοινοβουλίου και του Συμβουλίου (ΕΕ L 396 της 30.12.2006, σ. 850).
   
      ΠΑΡΑΡΤΗΜΑ
      Μορφή υποβολής δεδομένων και πληροφοριών βάσει του άρθρου 12 του κανονισμού (ΕΚ) αριθ. 850/2004 για τους έμμονους οργανικούς ρύπους
      A.   Ετήσια έκθεση για τον έλεγχο της παραγωγής και της διάθεσης στην αγορά (άρθρο 12 παράγραφος 2)
      Τμήμα I:   Γενικές πληροφορίες
      1.   Κράτος μέλος:
      2.   Όνομα και τίτλος του υπεύθυνου επαφών:
      3.   Πλήρης ονομασία του φορέα:
      4.   Ταχυδρομική διεύθυνση:
      5.   Αριθμός τηλεφώνου:
      6.   Αριθμός τηλεομοιοτυπίας (φαξ):
      7.   Διεύθυνση ηλεκτρονικού ταχυδρομείου (e-mail):
      8.   Ημερομηνία της έκθεσης (ηη/μμ/εεεε):
      Τμήμα II:   Έλεγχος παραγωγής και διάθεσης στην αγορά
      1.   Παραγωγή ουσιών εγγεγραμμένων στο παράρτημα I ή II του κανονισμού (ΕΚ) αριθ. 850/2004 (εν προκειμένω «παράρτημα Ι ή ΙΙ»)
      1.1.   Έτος της έκθεσης:
      1.2.   Έχουν παραχθεί στο κράτος μέλος σας χημικές ουσίες εγγεγραμμένες στο παράρτημα I ή II κατά την περίοδο που καλύπτει η παρούσα έκθεση; (ναι/όχι)
      1.2.1.   Εάν η απάντηση στην ερώτηση 1.2 είναι «ναι», παρακαλείστε να αναφέρετε την ονομασία της (των) ουσίας(-ιών) και την (τις) αντίστοιχη(-ες) παραχθείσα(-ες) ποσότητα(-ες) (σε kg).
      2.   Διάθεση στην αγορά ουσιών εγγεγραμμένων στο παράρτημα I ή II
      2.1.   Έτος της έκθεσης:
      2.2.   Έχουν διατεθεί στην αγορά στο κράτος μέλος σας ή εξαχθεί από το κράτος μέλος σας χημικές ουσίες εγγεγραμμένες στο παράρτημα I ή II κατά την περίοδο που καλύπτει η παρούσα έκθεση; (ναι/όχι)
      2.2.1.   Εάν η απάντηση στην ερώτηση 2.2 είναι «ναι», παρακαλείστε να αναφέρετε την ονομασία της (των) ουσίας(-ιών) και την (τις) αντίστοιχη(-ες) ποσότητα(-ες) που εξήχθη(-σαν) ή/και διετέθη(-σαν) στην αγορά (σε kg). Σε περίπτωση εξαγωγής ή εισαγωγής, προσδιορίστε την (τις) χώρα(-ες) εξαγωγής ή εισαγωγής.
      B.   Τριετής έκθεση για την εφαρμογή του κανονισμού (ΕΚ) αριθ. 850/2004 (άρθρο 12 παράγραφοι 1 και 3)
      Τμήμα I:   Γενικές πληροφορίες
      1.   Κράτος μέλος:
      2.   Όνομα και τίτλος του υπεύθυνου επαφών:
      3.   Πλήρης ονομασία του φορέα:
      4.   Ταχυδρομική διεύθυνση:
      5.   Αριθμός τηλεφώνου:
      6.   Αριθμός τηλεομοιοτυπίας (φαξ):
      7.   Διεύθυνση ηλεκτρονικού ταχυδρομείου (e-mail):
      8.   Ημερομηνία της έκθεσης (ηη/μμ/εεεε):
      Τμήμα II:   Αποθέματα
      1.   Υπάρχουν στο κράτος μέλος σας κοινοποιηθέντα αποθέματα ουσιών εγγεγραμμένων στο παράρτημα Ι ή ΙΙ και των οποίων επιτρέπεται η χρήση; (ναι/όχι)
      1.1.   Εάν η απάντηση στην ερώτηση 1 είναι «ναι», παρακαλείστε να αναφέρετε την ονομασία της (των) ουσίας(-ιών). Για κάθε αναφερόμενη ουσία, αναγράψτε για κάθε απόθεμα το έτος στο οποίο προσδιορίστηκε, τη φύση του, την περιεκτικότητά του όσον αφορά την αναφερόμενη ουσία (% ή mg/kg), τον όγκο του (kg), τη θέση στην οποία βρίσκεται και τα μέτρα που έχουν ληφθεί για τη διαχείρισή του.
      2.   Υπάρχουν στο κράτος μέλος σας κοινοποιηθέντα αποθέματα ουσιών εγγεγραμμένων στο παράρτημα Ι ή ΙΙ και των οποίων δεν επιτρέπεται η χρήση; (ναι/όχι)
      2.1.   Εάν η απάντηση στην ερώτηση 2 είναι «ναι», παρακαλείστε να αναφέρετε την ονομασία της (των) ουσίας(-ιών). Για κάθε αναφερόμενη ουσία, προσδιορίστε για κάθε απόθεμα το έτος στο οποίο προσδιορίστηκε, τη φύση του, τον όγκο του (kg), τη θέση στην οποία βρίσκεται και τα μέτρα που έχουν ληφθεί για τη διαχείρισή του.
      Τμήμα III:   Περιορισμός έκλυσης, ελαχιστοποίηση και διάθεση (εξάλειψη)
      1.   Έχει καταρτιστεί στο κράτος μέλος σας σχέδιο δράσης για τις ουσίες που είναι εγγεγραμμένες στο παράρτημα III του κανονισμού (ΕΚ) αριθ. 850/2004 (εν προκειμένω «παράρτημα ΙΙΙ»; (ναι/όχι)
      1.1.   Εάν η απάντηση στην ερώτηση 1 είναι «όχι», παρακαλείστε να την αιτιολογήσετε.
      1.2.   Εάν η απάντηση στην ερώτηση 1 είναι «ναι», παρακαλείστε να αναφέρετε την ονομασία της (των) ουσίας(-ιών) για την (τις) οποία(-ες) γνωστοποιήσατε δεδομένα. Για κάθε αναφερόμενη ουσία, προσδιορίστε το περιβάλλον (δηλαδή αέρα, ύδατα, έδαφος) για το οποίο έχετε δεδομένα έκλυσης. Για κάθε συγκεκριμένο περιβάλλον αναφέρετε την έκλυση σε g TEQ/έτος [WHO-TEF (1) 2005] ή σε kg/έτος.
      2.   Έχει λάβει το κράτος μέλος σας μέτρα προσδιορισμού των πηγών ουσιών εγγεγραμμένων στο παράρτημα ΙΙΙ; (ναι/όχι)
      2.1.   Εάν η απάντηση στην ερώτηση 2 είναι «ναι», παρακαλείστε να περιγράψετε τα ληφθέντα μέτρα.
      3.   Έχει λάβει το κράτος μέλος σας μέτρα χαρακτηρισμού των πηγών ουσιών εγγεγραμμένων στο παράρτημα ΙΙΙ; (ναι/όχι)
      3.1.   Εάν η απάντηση στην ερώτηση 3 είναι «ναι», παρακαλείστε να περιγράψετε τα ληφθέντα μέτρα.
      4.   Έχει λάβει το κράτος μέλος σας μέτρα ελαχιστοποίησης των πηγών ουσιών εγγεγραμμένων στο παράρτημα ΙΙΙ; (ναι/όχι)
      4.1.   Εάν η απάντηση στην ερώτηση 4 είναι «ναι», παρακαλείστε να περιγράψετε τα ληφθέντα μέτρα.
      Τμήμα IV:   Σχέδια εφαρμογής
      1.   Κατάρτισε το κράτος μέλος σας εθνικό σχέδιο εφαρμογής (National Implementation Plan-NIP) σύμφωνα με το άρθρο 7 της σύμβασης της Στοκχόλμης για τους έμμονους οργανικούς ρύπους; (ναι/όχι)
      1.1.   Εάν η απάντηση στην ερώτηση 1 είναι «όχι», παρακαλείστε να την αιτιολογήσετε.
      1.2.   Εάν η απάντηση στην ερώτηση 1 είναι «ναι», παρακαλείστε να αναφέρετε την (τις) ημερομηνία(-ες) κατά την (τις) οποία(-ες) ανακοινώθηκε στη γραμματεία της σύμβασης της Στοκχόλμης, στην Επιτροπή και στα άλλα κράτη μέλη.
      1.2.1.   Δώσατε στο κοινό έγκαιρες και πραγματικές δυνατότητες συμμετοχής στην κατάρτιση του εθνικού σχεδίου εφαρμογής (NIP) σας; (ναι/όχι)
      1.2.1.1.   Εάν η απάντηση στην ερώτηση 1.2.1 είναι «όχι», παρακαλείστε να την αιτιολογήσετε.
      1.2.1.2.   Εάν η απάντηση στην ερώτηση 1.2.1 είναι «ναι», παρακαλείστε να περιγράψετε εν συντομία τις σχετικές ρυθμίσεις.
      Τμήμα V:   Παρακολούθηση
      1.   Θέσπισε το κράτος μέλος σας πρόγραμμα παρακολούθησης της παρουσίας διοξινών, φουρανίων και πολυχλωριωμένων διφαινυλίων (PCB) στο περιβάλλον; (ναι/όχι)
      1.1.   Εάν η απάντηση στην ερώτηση 1 είναι «όχι», παρακαλείστε να την αιτιολογήσετε.
      1.2.   Εάν η απάντηση στην ερώτηση 1 είναι «ναι», παρακαλείστε να αναφέρετε το όνομα της (των) ουσίας(-ιών) για την (τις) οποία(-ες) διαθέτετε δεδομένα παρακολούθησης. Για κάθε αναφερόμενη ουσία και για κάθε πρόγραμμα παρακολούθησης, προσδιορίστε την περίοδο και τους στόχους του προγράμματος παρακολούθησης, τον τύπο των σημείων δειγματοληψίας (π.χ. «θερμά» σημεία, ατυχήματα, υπόβαθρο), τη γεωγραφική θέση, τη χρησιμοποιηθείσα αναλυτική μέθοδο, τα στοιχεία του περιβάλλοντος όπου έγινε η δειγματοληψία της ουσίας, τις διαπιστωθείσες τιμές (μέση, ενδιάμεση, μέγιστη, ελάχιστη, αριθμό δειγμάτων) και τον τρόπο πρόσβασης στα εν λόγω δεδομένα.
      Τμήμα VI:   Ανταλλαγή πληροφοριών
      1.   Εγκατέστησε το κράτος μέλος σας μηχανισμό ανταλλαγής πληροφοριών; (ναι/όχι)
      1.1.   Εάν η απάντηση στην ερώτηση 1 είναι «όχι», παρακαλείστε να την αιτιολογήσετε.
      1.2.   Εάν η απάντηση στην ερώτηση 1 είναι «ναι», και εφόσον ο μηχανισμός ανταλλαγής πληροφοριών δεν εντάσσεται στο εθνικό σχέδιο εφαρμογής σας, παρακαλείστε να τον περιγράψετε.
      2.   Έχει λάβει το κράτος μέλος σας μέτρα προαγωγής και διευκόλυνσης των προγραμμάτων ευαισθητοποίησης όσον αφορά τους έμμονους οργανικούς ρύπους; (ναι/όχι)
      2.1.   Εάν η απάντηση στην ερώτηση 2 είναι «όχι», παρακαλείστε να την αιτιολογήσετε.
      2.2.   Εάν η απάντηση στην ερώτηση 2 είναι «ναι», παρακαλείστε να περιγράψετε τα ληφθέντα μέτρα.
      3.   Έλαβε το κράτος μέλος σας μέτρα για την προαγωγή και διευκόλυνση της διάθεσης δημόσιων πληροφοριών όσον αφορά τους έμμονους οργανικούς ρύπους; (ναι/όχι)
      3.1.   Εάν η απάντηση στην ερώτηση 3 είναι «όχι», παρακαλείστε να την αιτιολογήσετε.
      3.2.   Εάν η απάντηση στην ερώτηση 3 είναι «ναι», παρακαλείστε να περιγράψετε τα ληφθέντα μέτρα.
      4.   Έχει λάβει το κράτος μέλος σας μέτρα προαγωγής και διευκόλυνσης της κατάρτισης εργαζομένων, επιστημόνων, εκπαιδευτικού, τεχνικού και διοικητικού προσωπικού όσον αφορά τους έμμονους οργανικούς ρύπους; (ναι/όχι)
      4.1.   Εάν η απάντηση στην ερώτηση 4 είναι «όχι», παρακαλείστε να την αιτιολογήσετε.
      4.2.   Εάν η απάντηση στην ερώτηση 4 είναι «ναι», παρακαλείστε να περιγράψετε τα ληφθέντα μέτρα.
      Τμήμα VII:   Τεχνική συνδρομή
      1.   Έχει παράσχει το κράτος μέλος σας τεχνική και χρηματοδοτική συνδρομή σε άλλη(-ες) χώρα(-ες) ώστε να ενισχυθεί και να αναπτυχθεί η ικανότητά της (τους) για πλήρη εφαρμογή των οικείων υποχρεώσεων που απορρέουν από τη σύμβαση της Στοκχόλμης για τους έμμονους οργανικούς ρύπους; (ναι/όχι)
      1.1.   Εάν η απάντηση στην ερώτηση 1 είναι «όχι», παρακαλείστε να την αιτιολογήσετε.
      1.2.   Εάν η απάντηση στην ερώτηση 1 είναι «ναι», παρακαλείστε να προσδιορίσετε την (τις) χώρα(-ες) και το είδος της συνδρομής.
      Τμήμα VIII:   Κυρώσεις
      1.   Κυρώσεις
      1.1.   Πώς θεσπίζει το κράτος μέλος σας τους κανόνες για τις κυρώσεις που εφαρμόζονται για τις παραβάσεις των διατάξεων του κανονισμού (ΕΚ) αριθ. 850/2004;
      1.2.   Ποια είναι τα ληφθέντα μέτρα για την εξασφάλιση της εφαρμογής των περί κυρώσεων κανόνων;
      2.   Διαδικασία παράβασης
      2.1.   Έχει εγκαινιάσει το κράτος μέλος σας διαδικασία παραβίασης του κανονισμού (ΕΚ) αριθ. 850/2004; (ναι/όχι)
      2.2.   Εάν η απάντηση στην ερώτηση 2.1 είναι «ναι», παρακαλείστε να προσδιορίσετε το άρθρο το οποίο αφορά η παράβαση, να περιγράψετε σύντομα την παράβαση και να αναφέρετε την κύρωση που επεβλήθη στον υπαίτιο.
      
         (1)  Συντελεστής ισοδυναμίας τοξικότητας της Παγκόσμιας Οργάνωσης Υγείας (Word Health Organisation (WHO) Toxic Equivalency Factors) για τις πολυχλωριωμένες διβενζο-p-διοξίνες και τα διβενζοφουράνια, καθήκοντα και ομοεπίπεδα πολυχλωριωμένα διφαινύλια.